[{"text_idx": "#000003", "text": "dimanc\u0302o, la 1-a de julio 2018"}, {"text_idx": "#000004", "text": "La vekhorlog\u0302o sonoris antau\u0306 la sunlevig\u0302o, je la 4:50. Ni bone matenmang\u0302is kaj je la sesa kaj duono jam ekbiciklis, unue g\u0302is bela okbranc\u0302a krucig\u0302o en arbaro. La lokon ni jam konis de antau\u0306aj bicikladoj kaj ni sciis ke post la krucig\u0302o la plej rekta vojo estos malbona. Do ni prenis alian vojon kiu ne estis vera kromvojo sed multe pli bone biciklebla. En la trankvilo de la mateno kun pura aero ni rapide progresis kaj tre g\u0302uis la bicikladon. Atinginte niajn gastigantojn, ni ec\u0302 havis tempon por dua matenmang\u0302o antau\u0306 la renkontig\u0302o de la Esperanto-klubo."}, {"text_idx": "#000005", "text": "Pierre organizis por ni specialan gvidadon tra la kvartalo Fleury-les-Aubrais: ni vizitis plurajn lokojn kies nomoj rilatis al Esperanto au\u0306 al homoj kiuj esprimis sin pri g\u0302i au\u0306 g\u0302enerale pri la demando de universala lingvo. La rakontoj estis tre interesaj kaj faris la gvidadon nekutima. Ni revenis al la renkontig\u0302ejo kaj mang\u0302is memkuiritajn pladojn. Fine ec\u0302 venis j\u0302urnalistino, kaj rezultis jena artikolo en la loka gazeto La Re\u0301publique du Centre: "}, {"text_idx": "#000006", "text": "Posttagmeze ni ankorau\u0306 vizitis la feston kiun ni maltrafis la antau\u0306an tagon. Temis pri foiro en kiu prezentis sin diversaj asocioj de la maldekstra movado. Inter tiuj estis ankau\u0306 EDE, la Esperanto-partio \u201cEu\u0306ropo Demokratio Esperanto\u201d. Pli interesa ni trovis asocion por subteno de etaj bienistoj. Krome partoprenis biciklo-riparisto kiu havas memservan riparejon. De li ni akiris novajn pneu\u0306ojn por la c\u0302aro de Najeli."}, {"text_idx": "#000008", "text": "Post kvar malfacilaj tagoj, ni g\u0302uis senbiciklan tagon c\u0302e niaj afablaj gastigantoj. Ni utiligis la tempon c\u0302efe por plani la itineron de la venontaj etapoj, kaj anstatau\u0306i la pneu\u0306ojn de la postveturilo."}, {"text_idx": "#000009", "text": "Retpos\u0302tadreso ne estos publikigita. Devigaj kampoj estas markitaj *"}]